CELEX: 62005CA0195
Language: da
Date: 2007-12-18 00:00:00
Title: Sag C-195/05: Domstolens dom (Tredje Afdeling) af 18. december 2007 — Kommissionen for De Europæiske Fællesskaber mod Den Italienske Republik (Traktatbrud — miljø — direktiv 75/442/EØF og 91/156/EØF — begrebet affald — fødevarerester hidrørende fra landbrugsfødevareindustrien, bestemt til fremstilling af dyrefoder — restprodukter hidrørende fra tilberedelse i køkkener, tiltænkt internater for selskabsdyr)

23.2.2008   
            
            
               DA
            
            
               Den Europæiske Unions Tidende
            
            
               C 51/7
            
         Domstolens dom (Tredje Afdeling) af 18. december 2007 — Kommissionen for De Europæiske Fællesskaber mod Den Italienske Republik
   (Sag C-195/05) (1)
   
   (Traktatbrud - miljø - direktiv 75/442/EØF og 91/156/EØF - begrebet »affald« - fødevarerester hidrørende fra landbrugsfødevareindustrien, bestemt til fremstilling af dyrefoder - restprodukter hidrørende fra tilberedelse i køkkener, tiltænkt internater for selskabsdyr)
   (2008/C 51/12)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved M. Konstantinidis, som befuldmægtiget, og avvocato G. Bambara)
   
      Sagsøgt: Den Italienske Republik (ved I.M. Braguglia, som befuldmægtiget, og avvocato dello Stato G. Fiengo)
   Sagens genstand
   Traktatbrud — tilsidesættelse af artikel 1, litra a), i Rådets direktiv 75/442 af 15. juli 1975 om affald (EFT L 194, s. 39), som ændret ved Rådets direktiv 91/156/EØF af 18. marts 1991 (EFT L 78, s. 32) — national lov, der udelukker visse typer af affald fra direktivets anvendelsesområde
   Konklusion
   
               1)
            
            
               Den Italienske Republik har tilsidesat sine forpligtelser i henhold til artikel 1, litra a), i Rådets direktiv 75/442/EØF af 15. juli 1975 om affald, som ændret ved Rådets direktiv 91/156/EØF af 18. marts 1991,
               
                           —
                        
                        
                           idet den har fastsat retningslinjer med virkning for hele sit nationale område, der bl.a. udførligt fremgår af miljøministeriets cirkulære af 28. juni 1999 om forklarende bemærkninger vedrørende definitionen af begrebet affald og ved sundhedsministeriets meddelelse af 22. juli 2002 om instrukser vedrørende det sundhedshygiejniske område hvad angår anvendelse i dyrefoder af materialer og biprodukter hidrørende fra landbrugsfødevareindustrien, med henblik på fra anvendelsesområdet for lovgivningen om affald at udelukke fødevarerester hidrørende fra landbrugsfødevareindustrien, bestemt til fremstilling af dyrefoder, og
                        
                     
                           —
                        
                        
                           idet den ved artikel 23 i lov nr. 179 af 31. juli 2002 om miljø fra anvendelsesområdet for lovgivningen om affald har udelukket restprodukter hidrørende fra tilberedelse i køkkener af alle former for holdbare, kogte eller rå fødevarer, der endnu ikke indgår i distributionskæden for fødevarer, tiltænkt internater for selskabsdyr.
                        
                     
         
               2)
            
            
               Den Italienske Republik betaler sagens omkostninger.
            
         
      (1)  EUT C 182 af 23.7.2005.